CELEX: 32020D0848
Language: da
Date: 2020-06-16 00:00:00
Title: Rådets afgørelse (EU) 2020/848 af 16. juni 2020 om den holdning, der skal indtages på Den Europæiske Unions vegne i Verdensforummet for Harmonisering af Køretøjsforskrifter under De Forenede Nationers Økonomiske Kommission for Europa for så vidt angår forslag til ændring af FN-regulativ nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 og 152, forslag til ændring af global teknisk forskrift nr. 3, 6, 7, 16 og 19, forslag til ændring af den konsoliderede resolution R.E.3 og forslag til fem nye FN-regulativer om sikkerhed, emission og automatisering vedrørende motorkøretøjer

19.6.2020   
               
               
                  DA
               
               
                  Den Europæiske Unions Tidende
               
               
                  L 196/5
               
            
         RÅDETS AFGØRELSE (EU) 2020/848
         af 16. juni 2020
         om den holdning, der skal indtages på Den Europæiske Unions vegne i Verdensforummet for Harmonisering af Køretøjsforskrifter under De Forenede Nationers Økonomiske Kommission for Europa for så vidt angår forslag til ændring af FN-regulativ nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 og 152, forslag til ændring af global teknisk forskrift nr. 3, 6, 7, 16 og 19, forslag til ændring af den konsoliderede resolution R.E.3 og forslag til fem nye FN-regulativer om sikkerhed, emission og automatisering vedrørende motorkøretøjer
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Ved Rådets afgørelse 97/836/EF (1) tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomsten af 1958 som revideret«). Overenskomsten af 1958 som revideret trådte i kraft den 24. marts 1998.
                  
               
                     (2)
                  
                  
                     Ved Rådets afgørelse 2000/125/EF (2) tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«). Parallelaftalen trådte i kraft den 15. februar 2000.
                  
               
                     (3)
                  
                  
                     Ved Europa-Parlamentets og Rådets direktiv 2007/46/EF (3) blev medlemsstaternes godkendelsessystemer udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Ved nævnte direktiv blev regulativer vedtaget i medfør af overenskomsten af 1958 som revideret (»FN-regulativer«) indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktiv 2007/46/EF er FN-regulativer i stigende grad blevet indarbejdet i EU-lovgivningen.
                  
               
                     (4)
                  
                  
                     I henhold til artikel 1 i overenskomsten af 1958 som revideret og parallelsaftalens artikel 6 kan FN/ECE's Verdensforum for Harmonisering af Køretøjsforskrifter (FN/ECE WP.29) vedtage forslag til ændring af FN-regulativer, FN's globale tekniske forskrifter og FN-resolutioner samt forslag til nye FN-regulativer, globale tekniske forskrifter fra FN og FN-resolutioner om godkendelse af køretøjer. Endvidere kan FN/ECE WP.29 i henhold til disse bestemmelser vedtage forslag til tilladelser til at udarbejde ændringer af FN's globale tekniske forskrifter eller til at udarbejde ændringer af FN's globale tekniske forskrifter og kan vedtage forslag om udvidelse af mandatet for FN's globale tekniske forskrifter.
                  
               
                     (5)
                  
                  
                     På dets 181. møde den 23. juni 2020 kan FN/ECE WP.29 vedtage forslagene til ændring af FN-regulativ nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 og 152, forslaget til et nyt FN-regulativ om godkendelse af køretøjer for så vidt angår brændstofsystemets integritet og sikkerhed af elektriske fremdriftssystemer ved kollision bagfra, forslaget til et nyt FN-regulativ om globalt harmoniserede prøvningsprocedurer for lette køretøjer og en ændring af nævnte FN-regulativ, forslaget til et nyt FN-regulativ om ensartede forskrifter for godkendelse af køretøjer for så vidt angår cybersikkerhed og systemer til forvaltning af cybersikkerhed, forslaget til et nyt FN-regulativ om ensartede forskrifter for godkendelse af køretøjer for så vidt angår softwareopdatering og systemer til forvaltning af softwareopdatering, forslaget til et nyt FN-regulativ om ensartede forskrifter for godkendelse af køretøjer for så vidt angår et system til automatisk vognbaneassistance, forslagene til ændring af FN's globale tekniske forskrift nr. 3, 6, 7, 16 og 19 og forslaget til ændring af den konsoliderede resolution R.E.3 om køretøjers konstruktion. Desuden skal FN/ECE WP.29 vedtage forslaget om at udvide mandatet for FN's globale tekniske forskrift nr. 9 og forslaget om tilladelse til at udarbejde en ændring af FN's globale tekniske forskrift nr. 8 og til at udarbejde en ny global teknisk forskrift fra FN om batterilevetiden i køretøjer.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne i FN/ECE WP.29 til vedtagelsen af disse forslag, da FN-regulativerne vil blive bindende for Unionen og sammen med FN's globale tekniske forskrifter og den konsoliderede resolution R.E.3 vil kunne få afgørende indflydelse på indholdet af EU-retten om typegodkendelse af køretøjer.
                  
               
                     (7)
                  
                  
                     I lyset af den opnåede erfaring og den tekniske udvikling er det nødvendigt at ændre eller supplere kravene til visse dele og karakteristika, der er omfattet af FN-regulativ nr. 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 og 152 og af den konsoliderede resolution R.E.3.
                  
               
                     (8)
                  
                  
                     Det er desuden nødvendigt at ændre visse bestemmelser i FN's globale tekniske forskrift nr. 3, 6, 7, 16 og 19.
                  
               
                     (9)
                  
                  
                     FN-regulativ nr. 13 skal korrigeres, selv om ændringerne kun vedrører den russiske sprogudgave.
                  
               
                     (10)
                  
                  
                     For at tage hensyn til den tekniske udvikling og for at sikre bedre køretøjssikkerhed og emissionsprøvning skal der vedtages fem nye FN-regulativer om brændstofsystemets integritet og sikkerhed af elektriske fremdriftssystemer ved kollision bagfra, om en globalt harmoniseret prøvningsprocedure for lette køretøjer, om cybersikkerhed og systemer til forvaltning af cybersikkerhed, om softwareopdatering og systemer til forvaltning af softwareopdatering og om automatiske vognbaneassistancesystemer. Parallelt hermed skal der vedtages en ændring af det nye FN-regulativ for lette køretøjer, da dette særskilt muliggør en fuld gensidig anerkendelse for de kontraherende parter, der vælger at anvende nye krav, der går videre end regulativets oprindelige serie 00, som kun omfatter regionale krav.
                  
               
                     (11)
                  
                  
                     For at give mulighed for yderligere udvikling af tekniske forskrifter skal forslagene om udvidelse af mandatet for FN's globale tekniske forskrift nr. 9 og om tilladelse til udarbejdelse af en ændring af FN's globale tekniske forskrift nr. 8 og om en ny global teknisk forskrift fra FN om batterilevetiden i køretøjer vedtages på grundlag af anmodning fra FN/ECE's kontraherende parter, som støtter arbejdet om FN's globale tekniske forskrifter, eller fra de specifikke hjælpeorganer under FN/ECE WP.29.
                  
               
                     (12)
                  
                  
                     Rådet vedtog den 27. februar 2020 afgørelse (EU) 2020/287 (4) om den holdning, der skal indtages for så vidt angår FN's globale tekniske forskrift nr. 3, 6 og 16 på den 180. samling i FN/ECE WP.29, som blev afholdt den 10.-12. marts 2020. WP.29 var dog ikke i stand til at afholde afstemning på denne samling og besluttede at genindsende forslagene til afstemning på samlingen i juni —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på den 181. samling i FN/ECE's Verdensforum for Harmonisering af Køretøjsforskrifter, som finder sted den 23. juni 2020 for så vidt angår forslag til ændring af FN-regulativ nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 og 152, forslag til ændring af global teknisk forskrift nr. 3, 6, 7, 16 og 19, forslag til ændring af den konsoliderede resolution R.E.3 og forslag til fem nye FN-regulativer om sikkerhed, emission og automatisering vedrørende motorkøretøjer (5), er at stemme for.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).
         
            (2)  Rådets afgørelse 2000/125/EF af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«) (EFT L 35 af 10.2.2000, s. 12).
         
            (3)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1).
         
            (4)  Rådets afgørelse (EU) 2020/287 af 27. februar 2020 om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa, for så vidt angår forslagene til ændringer af FN-regulativ nr. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 og 152, for så vidt angår forslagene til ændringer af de globale tekniske forskrifter nr. 3, 6 og 16, for så vidt angår forslaget til ændringer af den konsoliderede resolution R.E.5, og for så vidt angår forslagene til tilladelser til at udarbejde en ændring af den globale tekniske forskrift nr. 6 og til at udarbejde en ny global teknisk forskrift om bestemmelse af elektriske køretøjers effekt (EUT L 62 af 2.3.2020, s. 26).
         
            (5)  Jf. dokument ST 8471/20 på http://register.consilium.europa.eu.